# Haworthia herbacea

Haworthia herbacea és una espècie del gènere Haworthia de la subfamília de les asfodelòidies.

## Descripció

Haworthia herbacea és una petita suculenta que forma una roseta de fins a 8 cm de diàmetre i en formen grups atapeïts. Les fulles són de color groc verdós, de fins a 6 cm de llarg, amb un patró reticulat amb zones translúcides entre les venes. Els marges i la quilla tenen franges d'espines blanques i vidrioses fermes. A mesura que madura, les fulles es tendeixen a convertir d'un verd fosc cerós, i les taques són més elevades, de color blanc pur i amb motius aleatoris ambdós costats de les fulles. La inflorescència pot arribar a fer fins a 30 cm de llargada i consta de 30 a 40 flors, on els seus raïms són simples o ocasionalment bifurcades. Les seves flors són grans, de color blanc cremós o beix, amb les puntes rosades. La seva època de floració és a finals de l'hivern fins a la primavera.

## Distribució i hàbitat

Haworthia herbacea és comú a la província sud-africana del Cap Occidental, concretament a l'àrea de Worcester al sud-est a l'est de McGregor, al sud fins a les muntanyes Villiersdorp fins al nord-oest del mateix Worcester.
En el seu hàbitat, creix entre pedres, en sòls pedregosos i en espais de zones herboses.

## Taxonomia

Haworthia herbacea va ser descrita per (Mill.) Stearn i publicat a Cactus and Succulent Journal of Great Britain 7: 40, a l'any 1938.

### Etimologia

Haworthia: nom en honor del botànic britànic Adrian Hardy Haworth (1767-1833).
herbacea: epítet llatí que vol dir "herbaci".

### Varietats acceptades

* Haworthia herbacea var. herbacea (Varietat tipus)
* Haworthia herbacea var. flaccida M.B.Bayer
* Haworthia herbacea var. lupula M.B.Bayer

### Sinonímia

* Aloe herbacea (Basiònim/Sinònim reemplaçat)

## Referències

* 1 2 3 «Haworthia herbacea» (en anglès). World of Succulents. [Consulta: 22 juliol 2021].
* 1 2 3 4 5 «Haworthia herbacea» (en anglès). The Encyclopedia of Succulents. [Consulta: 22 juliol 2021].
* ↑ «Haworthia herbacea». World Checklist of Selected Plant Families (WCSP). Arxivat de l'original el 2021-12-26. [Consulta: 13 febrer 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 4 maig 2021].
* ↑ «Varietats acceptades en negreta de Haworthia herbacea». World Checklist of Selected Plant Families (WCSP). Arxivat de l'original el 2018-05-21. [Consulta: 13 febrer 2021].
* ↑ «Sinòmims de Haworthia herbacea». World Checklist of Selected Plant Families (WCSP). Arxivat de l'original el 2021-12-26. [Consulta: 13 febrer 2021].

## Bibliografia

* Bayer, Martin Bruce; van Jaarsveld, Ernst Jacobus. Urs Eggli. Haworthia variegata Sukkulenten-Lexikon. Einkeimblättrige Pflanzen (Monocotyledonen) (en alemany). Stuttgart: Eugen Ulmer, 2001, p. 217–218. ISBN 3-8001-3662-7 [Consulta: 13 febrer 2021].

## Enllaços externs

* Haworthia herbacea var. herbacea a Red List of South African Plants
* Haworthia herbacea var. flaccida a Red List of South African Plants
* Haworthia herbacea var. lupula a Red List of South African Plants